

 ประกาศองค์การบริหารส่วนตำบลลาดตะเคียน

  **เรื่อง** ประกาศสอบราคาโครงการก่อสร้างที่จอดรถยนต์บริเวณที่ทำการองค์การบริหารส่วนตำบลลาดตะเคียน

 ........................................................................

 ด้วยองค์การบริหารส่วนตำบลลาดตะเคียน มีความประสงค์จะสอบราคาจ้างโครงการก่อสร้างที่จอดรถยนต์บริเวณที่ทำการองค์การบริหารส่วนตำบลลาดตะเคียน ขนาดกว้าง ๕.๕๐ เมตร ยาว ๑๘ เมตร โดยทำการก่อสร้างพื้นคอนกรีตเสริมเหล็ก โครงสร้างเหล็ก หลังคาเหล็กรีดลอน (เมททัลชีท) ตามแบบแปลนของ อบต.ลาดตะเคียน  **ราคากลางทั้งสิ้น ๑๓๙,๐๐๐ บาท (หนึ่งแสนสามหมื่นเก้าพันบาทถ้วน)**

 **ผู้มีสิทธิเสนอ­ราคาจะต้องมีคุณสมบัติดังนี้**

 ๑. เป็นนิติบุคคล หรือ บุคคลธรรมดา ที่มีอาชีพรับจ้างทำงานที่สอบราคาดังกล่าว

 ๒. ไม่เป็นผู้ที่ถูกแจ้งเวียนชื่อเป็นผู้ทิ้งงานข­องทางราชการ รัฐวิสาหกิจ หรือหน่วยการบริหารราชการส่วนท้องถิ่นในขณะที่ยื่นซองสอบราคา

 ๓. มีผลงานก่อสร้างประเภทเดียวกัน ในวงเงินไม่น้อยกว่า ๕๐% ของงานจ้าง

#  **กำหนดดูสถานที่ก่อสร้าง** ในวันที่ ๑๓ กันยายน ๒๕๕๖ ระหว่างเวลา ๐๙.๐๐ น. ถึง ๑๑.๐๐ น. ณ ที่ทำการองค์การบริหารส่วนตำบลลาดตะเคียน และกำหนดรับฟังคำชี้แจง ณ ที่ทำการองค์การบริหารส่วนตำบลลาดตะเคียนในวันเดียวกัน (และหากผู้เสนอราคารายใดไม่ไปดูสถานที่ก่อสร้างองค์การบริหารส่วนตำบลลาดตะเคียน จะถือว่าได้รับทราบแล้ว และจะไม่รับผิดชอบหากเกิดปัญหาใดๆทั้งสิ้น)

#  **กำหนดยื่นซองสอบราคา** ในวันที่ ๒๔ กันยายน ๒๕๕๖ ระหว่างเวลา ๑๔.๓๐ น. ถึงเวลา ๑๖.๐๐ น. ณ ศูนย์รวบรวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ ที่ว่าการอำเภอกบินทร์บุรี (ชั้น๒) จังหวัดปราจีนบุรี และ**กำหนดเปิดซองสอบราคา**ในวันที่ ๒๕ กันยายน ๒๕๕๖ ตั้งแต่เวลา ๑๓.๐๐ น. เป็นต้นไป

#  ผู้สนใจติดต่อขอซื้อเอกสารสอบราคาในราคาชุดละ ๕๐๐ บาท ได้ที่ส่วนการคลังองค์การบริหารส่วนตำบลลาดตะเคียน ระหว่างวันที่ ๑๐ กันยายน ๒๕๕๖ ถึงวันที่ ๒๓ กันยายน ๒๕๕๖ ในเวลา ๐๘.๓๐ น. ถึง ๑๖.๓๐ น. หรือสอบถามทางโทรศัพท์หมายเลข ๐๓๗-๒๑๕๔๘๘ ในวันและเวลาราชการ

ประกาศ ณ วันที่ ๙ เดือน กันยายน พ.ศ. ๒๕๕๖

( นายพิศิษฐ กัณหารี )

 นายกองค์การบริหารส่วนตำบลลาดตะเคียน

เอกสารสอบราคาจ้าง เลขที่ ๑๒ /๒๕๕๖

การจ้างทำ โครงการก่อสร้างที่จอดรถยนต์บริเวณที่ทำการองค์การบริหารส่วนตำบลลาดตะเคียน ตามประกาศขององค์การบริหารส่วนตำบลลาดตะเคียน ลงวันที่ ๙ กันยายน ๒๕๕๖

........................................................................................

 ด้วยองค์การบริหารส่วนตำบลลาดตะเคียน มีความประสงค์จะสอบราคาจ้างโครงการก่อสร้างที่จอดรถยนต์บริเวณที่ทำการองค์การบริหารส่วนตำบลลาดตะเคียน ขนาดกว้าง ๕.๕๐ เมตร ยาว ๑๘ เมตร โดยทำการก่อสร้างพื้นคอนกรีตเสริมเหล็ก โครงสร้างเหล็ก หลังคาเหล็กรีดลอน (เมททัลชีท) ตามแบบแปลนของ อบต.ลาดตะเคียน  โดยมีข้อแนะนำและข้อกำหนดดังต่อไปนี้

 ๑. เอกสารแนบท้ายเอกสารสอบราคา

 ๑.๑ แบบรูปรายละเอียด

 ๑.๒ แบบใบเสนอราคา

 ๑.๓ แบบสัญญาจ้าง

 ๑.๔ แบบหนังสือค้ำประกันสัญญา (หลักประกันสัญญา)

 ๒. คุณสมบัติของผู้เสนอราคา

 ๒.๑ ผู้เสนอราคาต้องเป็นผู้มีอาชีพรับจ้างงานที่สอบราคาจ้าง และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือ หน่วยงานบริหารราชการส่วนท้องถิ่น หรือ ห้ามติดต่อหรือห้ามเข้าเสนอราคากับองค์การบริหารส่วนตำบล

 ๒.๒ ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิความคุ้มกันเช่นว่านั้น

 ๒.๓ ผู้เสนอราคาจะต้องเป็นนิติบุคคล หรือ บุคคลธรรมดา มีผลงานก่อสร้างงานประเภทเดียวกันกับงานที่สอบราคาจ้างในวงเงินไม่น้อยกว่า๕๐%และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลเชื่อถือ

 ๓. หลักฐานการเสนอราคา

 ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคาดังนี้

 ๓.๑ สำเนาหนังสือรับรองการจดทะเบียนหุ้นส่วนบริษัท และสำเนาใบทะเบียนภาษีมูลค่าเพิ่ม (ถ้ามี)

# พร้อมทั้งรับรองสำเนาถูกต้อง

 ๓.๒ หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่น

ลงนามในใบเสนอราคาแทน

 ๓.๓ หนังสือรับรองผลงานก่อสร้างพร้อมทั้งรับรองสำเนาถูกต้อง(ในกรณีที่มีการกำหนดผลงานตามข้อ๒.๓)

 ๓.๔ บัญชีรายการก่อสร้าง หรือใบแจ้งปริมาณงาน ซึ่งจะต้องแสดงรายการวัสดุ อุปกรณ์ ค่าแรงงาน ภาษีประเภทต่าง ๆ รวมทั้งกำไรไว้ด้วย (บรรจุไว้ในซองสอบราคา)

 ๓.๕ บัญชีรายการเอกสารทั้งหมดที่ได้ยื่นพร้อมกับซองสอบราคา

-๒-

 **๔.** **การยื่นซองสอบราคา**

 ๔.๑ ผู้เสนอราคาต้องยื่นซองเสนอราคาตามแบบที่กำหนดไว้ในเอกสารสอบราคานี้ โดยไม่มีเงื่อนไขใดๆ ทั้งสิ้นและจะต้องกรอกข้อความให้ถูกต้องครบถ้วนลงลายมือชื่อของผู้เสนอราคาให้ชัดเจนจำนวนเงินที่เสนอต้องตรงกันทั้งตัวเลขและตัวอักษร โดยไม่มีการขูดลบและแก้ไข หากมีการขูดลบ ตก เติม แก้ไข เปลี่ยนแปลง จะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ด้วยทุกแห่ง

 ๔.๒ ผู้เสนอราคาจะต้องกรอกปริมาณวัสดุและราคาในบัญชีก่อสร้าง ให้ครบถ้วนในการเสนอราคา ให้เสนอเป็นเงินบาท และเสนอราคาเพียงราคาเดียว โดยเสนอราคารวม และหรือราคาต่อหน่วย และหรือ ราคาต่อรายการ ตามเงื่อนไขที่ระบุไว้ท้ายใบเสนอราคาให้ถูกต้องทั้งนี้ราคารวมที่เสนอจะต้องตรงกันทั้งตัวเลขและตัวหนังสือถ้าตัวเลขและ ตัวหนังสือไม่ตรงกันให้ถือตัวหนังสือเป็นสำคัญโดยคิดราคารวมทั้งสิ้นซึ่งรวมภาษีมูลค่าเพิ่ม ภาษีอากรอื่น และค่าใช้จ่ายทั้งปวงไว้แล้ว

 ราคาที่เสนอจะต้องเสนอกำหนดยืนราคาไม่น้อยกว่า ๓๐ วัน นับแต่วันเปิดซองสอบราคา โดยภายในใบยื่นราคาผู้เสนอราคาจะต้องรับผิดชอบราคาที่ตนได้เสนอไว้และจะถอนการเสนอราคามิได้

 ๔.๓ ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จภายใน๓๐ วัน นับถัดจากวันลงนามในสัญญาจ้าง หรือ วันที่ได้รับหนังสือแจ้งจากองค์การบริหารส่วนตำบลให้เริ่มทำงาน

 ๔..๔ ก่อนยื่นซองสอบราคา ผู้เสนอราคาควรตรวจดูร่างสัญญา แบบรูปและรายละเอียด ฯลฯ ให้ถี่ถ้วน และเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา

 ๔.๕ ผู้เสนอราคาต้องยื่นซองสอบราคาที่เปิดผนึกซองเรียบร้อย จ่าหน้าถึงประธานคณะกรรมการเปิดซองสอบราคาโดยระบุที่หน้าซองว่า**“**ใบเสนอราคาตามเอกสารสอบราคา เลขที่ ๑๒/๒๕๕๖” โดยยื่นซองโดยตรงต่อเจ้าหน้าที่รับซอง ณ ศูนย์รวบรวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอที่ว่าการอำเภอกบินทร์บุรี (ชั้น ๒) จังหวัดปราจีนบุรี ในวันที่ ๒๔ กันยายน ๒๕๕๖ ระหว่างเวลา ๑๔.๓๐ น. ถึง ๑๖.๐๐ น. เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาดและคณะกรรมการเปิดซองสอบราคาจะเปิดซองสอบราคา ในวันที่ ๒๕ กันยายน ๒๕๕๖ ตั้งแต่เวลา ๑๓.๐๐ น. เป็นต้นไป ณ ศูนย์รวบรวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอที่ว่าการอำเภอกบินทร์บุรี จังหวัดปราจีนบุรี

 **๕. หลักเกณฑ์และสิทธิในการพิจารณาราคา**

 ๕.๑ ในการสอบราคาในครั้งนี้ องค์การบริหารส่วนตำบลจะพิจารณาตัดสินด้วยราคารวม

 ๕.๒ หากผู้เสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานการเสนอราคาไม่ถูกต้อง หรือ ไม่ครบถ้วนตามข้อ ๓ หรือยื่นซองสอบราคาไม่ถูกต้องตามข้อ ๔ แล้วคณะกรรมการเปิดซองจะไม่รับพิจารณาราคาของผู้เสนอราคารายนั้นเว้นแต่เป็นข้อผิดพลาดหรือผิดหลงเพียงเล็กน้อยหรือที่ผิดพลาดไปจากเงื่อนไขของเอกสารสอบราคาในส่วนที่ไม่ใช่สาระสำคัญทั้งนี้เฉพาะกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น

 ๕.๓ องค์การบริหารส่วนตำบลสงวนสิทธิ์ไม่พิจารณาราคาของผู้เสนอราคา โดยไม่มีการผ่อนผันในกรณี ดังต่อไปนี้

 (๑) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือ ในหลักฐานการรับรองเอกสารสอบราคาองค์การบริหารส่วนตำบล

 (๒) ไม่ปรากฏชื่อนิติบุคคล หรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใด หรือทั้งหมดในใบเสนอราคา

 (๓)เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญ หรือ มีผลทำให้เกิดความได้เปรียบเสียเปรียบแก่ผู้เสนอราคารายอื่น ๆ

 (๔) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้

-๓-

 ๕.๔ ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือองค์การบริหารส่วนตำบลมีสิทธิให้ผู้เสนอราคาชี้แจ้งข้อเท็จจริง สภาพฐานะ หรือข้อเท็จจริงอื่นใดที่เกี่ยวกับผู้เสนอราคาได้ องค์การบริหารส่วนตำบลมีสิทธิที่จะได้รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง

 ๕.๕ องค์การบริหารส่วนตำบลทรงไว้ซึ่งสิทธิที่จะได้รับราคาต่ำสุด หรือราคาหนึ่งราคาใด

หรือราคาที่เสนอทั้งหมดก็ได้ และ อาจมีการพิจารณาเลือกจ้างในจำนวน หรือขนาด หรือเฉพาะรายการหนึ่งรายการใด หรืออาจยกเลิกการเสนอราคาโดยไม่พิจารณาจัดจ้างเลยก็ได้สุดแต่พิจารณาทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินใจขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาเสมือนผู้ทิ้งงานหากมีเหตุที่เชื่อได้ว่า การเสนอราคากระทำโดยไม่สุจริตหรือมีการสมยอมกันในการเสนอราคา

 ในกรณีที่ผู้เสนอราคาต่ำสุดเสนอราคาต่อจนคาดหมายไว้ว่าไม่อาจดำเนินงานตามสัญญาได้ คณะกรรมการเปิดซองสอบราคาหรือองค์การบริหารส่วนตำบลจะให้ผู้เสนอราคานั้นชี้แจง และแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามประกาศราคาจ้างให้เสร็จสมบูรณ์ หากคำชี้แจงไม่เป็นที่รับฟังได้ องค์การบริหารส่วนตำบลมีสิทธิที่จะได้รับราคาของผู้เสนอราคารายนั้น

 **๖. การทำสัญญาจ้าง**

 ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ๑.๓กับองค์การบริหารส่วนตำบล ภายใน ๗ วัน นับแต่วันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละห้าของราคาค่าจ้างที่สอบราคาได้ให้องค์การบริหารส่วนตำบลยึดถือไว้ในขณะทำสัญญาโดยใช้หลักประกันอย่างใดอย่างหนึ่งดังต่อไปนี้

 ๖.๑ เงินสด

 ๖.๒ เช็คที่ธนาคารสั่งจ่ายให้แก่องค์การบริหารส่วนตำบล โดยเช็คลงวันที่ที่ทำสัญญาหรือก่อนหน้านั้น ไม่เกิน ๓ วัน ของวันทำการของทางราชการ

 ๖.๓ หนังสือค้ำประกันของธนาคารในประเทศ ตามแบบหนังสือค้ำประกันดังระบุในข้อ ๑.๔

 ๖.๔ พันธบัตรรัฐบาลไทย

 ๖.๕หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่างๆ ทราบแล้ว โดยอนุโลมให้ใช้ตามตัวอย่างหนังสือค้ำประกันของธนาคาร ตามที่คณะกรรมการว่าด้วยการพัสดุกำหนด (การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงินไม่เกิน ๑๐ ล้านบาท)

 หลักประกันนี้จะคืนให้โดยไม่มีดอกเบี้ยภายใน ๑๕ วันนับถัดจากวันที่ผู้ชนะการสอบราคา (ผู้รับจ้าง) พ้นจากข้อผูกพันตามสัญญาจ้างแล้ว

 **๗. ค่าจ้างและการเบิกจ่ายเงิน** (สัญญาเป็นราคาเหมารวม)

 องค์การบริหารส่วนตำบลจะจ่ายค่าจ้าง โดยแบ่งออกเป็น ๑ งวด ดังนี้

 งวดที่ ๑ เป็นจำนวนเงินในอัตราร้อยละ..........-..….....ของค่าจ้าง เมื่อผู้รับจ้างได้ปฏิบัติงาน……………..

..................................................................ให้แล้วเสร็จภายใน..............-..............วัน

 งวดที่ ๒ เป็นจำนวนเงินในอัตราร้อยละ..........-..….....ของค่าจ้าง เมื่อผู้รับจ้างได้ปฏิบัติงาน..............

..................................................................ให้แล้วเสร็จภายใน..............-..............วัน

 งวดสุดท้าย เป็นจำนวนเงิน ในอัตราร้อยละ.....๑๐๐...ของค่าจ้าง เมื่อผู้รับจ้างได้ปฏิบัติทั้งหมดให้แล้วเสร็จเรียบร้อยตามสัญญา รวมทั้งทำความสะอาดสถานที่ก่อสร้างให้เรียบร้อย

**-๔-**

 **๘. อัตราค่าปรับ**

 ค่าปรับตามแบบสัญญาจ้าง ให้คิดในอัตราร้อยละ ๐.๑๐ ของค่าจ้างตามสัญญาต่อวัน

 **๙. การรับประกันการชำรุดบกพร่อง**

 ผู้ชนะการสอบราคาซึ่งได้ทำข้อตกลง หรือทำสัญญาจ้างตามแบบดังระบุในข้อ ๑.๓ แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า…..-…..เดือน ๒ ปี นับถัดจากวันที่องค์การบริหารส่วนตำบลรับมอบงาน โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน ๑๕ วัน นับถัดจากวันที่ได้รับแจ้งความชำรุดบกพร่อง

 **๑๐ .ข้อสงวนสิทธิในการเสนอราคาและอื่น** **ๆ**

 ๑๐.๑ เงินค่าจ้างสำหรับงานจ้างครั้งนี้ ได้มาจากเงินรายได้ประจำปีงบประมาณ ๒๕๕๖ การลงนามสัญญาจะกระทำได้ต่อเมื่อองค์การบริหารส่วนตำบล ได้รับอนุมัติเงินค่าก่อสร้างจาก เงินรายได้ประจำปีงบประมาณ ๒๕๕๖ แล้วเท่านั้น

 ๑๐.๒ เมื่อองค์การบริหารส่วนตำบล ได้คัดเลือกผู้เสนอราคารายใดให้เป็นผู้รับจ้าง และได้ตกลงจ้างตามสอบราคาจ้างแล้ว ถ้าผู้รับจ้างจะต้องสั่งและนำสิ่งของมาเพื่องานจ้างดังกล่าวเข้ามาจากต่างประเทศ และของนั้นต้องเข้ามาโดยทางเรือในเส้นทางที่เรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมพาณิชยนาวี ดังนี้

 (๑) แจ้งการสั่งหรือนำเข้าสิ่งของที่จ้างดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชย์นาวีภายใน ๗ วัน นับตั้งแต่วันที่ผู้รับจ้างสั่งหรือซื้อของจากต่างประเทศเว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

 (๒)จัดการให้สิ่งของดังกล่าวบรรทุกโดยเรือไทยหรือเรือที่มีสิทธิเช่นเดียวกับเรือไทยจากต่างประเทศมายังประเทศไทยเว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่ไม่ใช่เรือไทย ซึ่งจะต้องได้รับอนุญาตเช่นนั้นก่อนบรรทุกลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

 (๓) ในกรณีที่ไม่ปฏิบัติตาม (๑) และ (๒) ผู้ขายจะต้องปฏิบัติตามกฎหมายว่าด้วยการส่งเสริมพาณิชยนาวี

 ๑๐.๓ ผู้เสนอราคาซึ่งองค์การบริหารส่วนตำบลได้คัดเลือกแล้ว ไม่ไปทำสัญญาหรือข้อตกลงภายในระยะเวลาที่ทางราชการกำหนดระบุไว้ในข้อ ๖ องค์การบริหารส่วนตำบลพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

 ๑๐.๔ องค์การบริหารส่วนตำบลสงวนสิทธิที่จะแก้ไข เพิ่มเติม เงื่อนไข หรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักอัยการสูงสุด (ถ้ามี)

 **๑๑. มาตรฐานฝีมือช่าง**

 เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้ว ผู้เสนอราคาจะต้องตกลงในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม หรือผู้มีวุฒิบัตรระดับ ปวช. ปวส. และ ปวท.หรือ เทียบเท่าจากสถาบันการศึกษาที่ ก.พ. รับรองให้เข้ารับราชการได้ ในอัตราไม่ต่ำกว่าร้อยละ ๑๐ ของแต่ละสาขาช่าง แต่จะต้องมีช่างจำนวนอย่างน้อย ๑ คน ในแต่ละสาขาดังต่อไปนี้

๑๑.๑ .....................…………-………………………….……….

๑๑.๒ .................................-........................................

๑๑.๓ .................................-........................................

-๕-

 ๑๒. ในระหว่างระยะเวลาการก่อสร้างผู้รับจ้างถึงปฏิบัติตามหลักเกณฑ์ที่กฎหมาย และระเบียบได้กำหนดไว้โดยเคร่งครัด

องค์การบริหารส่วนตำบลลาดตะเคียน

 วันที่ ๙ เดือน กันยายน พ.ศ. ๒๕๕๖